《与汝翔晚行》
宋代·丘葵

偶植忘形友，田间步晚清。
四围山木合，一片夕阳明。
倚杖数归翮，隔溪闻唤声。
行来僧寺歇，又得问无生。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。